So zreteľom na

–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

–nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie (…), a najmä na jeho článok 44,

–všeobecný rozpočet Európskej únie na rozpočtový rok 2020 prijatý 27. novembra 2019,

–opravný rozpočet č. 1/2020 prijatý 27. marca 2020,

–opravný rozpočet č. 2/2020 prijatý 2. apríla 2020.

Európska komisia týmto predkladá Európskemu parlamentu a Rade návrh opravného rozpočtu č. 3 k rozpočtu na rok 2020.

ZMENY VO VÝKAZE PRÍJMOV A VÝDAVKOV PODĽA ODDIELOV

Zmeny vo všeobecnom výkaze príjmov sú k dispozícii v databáze EUR-Lex ( http://eur-lex.europa.eu/budget/www/index-sk.htm ).

DÔVODOVÁ SPRÁVA

Cieľom návrhu opravného rozpočtu (ďalej len „NOR“) č. 3/2019 je zahrnúť do rozpočtu na rok 2020 prebytok z plnenia rozpočtu na rok 2019. Ako je stanovené v článku 18 ods. 3 nariadenia o rozpočtových pravidlách, ktoré sa vzťahujú na všeobecný rozpočet Únie , prebytok je jediným predmetom tohto NOR, ktorý sa musí predložiť do 15 dní po predložení predbežnej účtovnej závierky na konci marca 2020.

1.Plnenie rozpočtu v roku 2019 vykazuje prebytok vo výške 3 218 373 955 EUR, ktorý sa preto do rozpočtu na rok 2020 zahŕňa na stranu príjmov.

(v EUR)

Výsledky plnenia rozpočtu za rok 2019 Prebytok príjmov 2 414 771 516 Prebytok výdavkov 803 602 438 Prebytok spolu 3 218 373 955

2.Zahrnutím prebytku do rozpočtu sa zodpovedajúcim spôsobom zníži celkový príspevok 27 členských štátov a Spojeného kráľovstva na financovanie rozpočtu na rok 2020.

3.V nasledujúcej tabuľke je uvedený prehľad výsledkov plnenia rozpočtu za rok 2019 na strane príjmov:

(v EUR)

Výsledky plnenia rozpočtu za rok 2019 Rozpočet

(vrátane OR 1 – 3) Výsledok Zmena Medzisúčet – Príjmy 148 492 491 538 150 907 263 054 2 414 771 516 — Hlava 1 – Vlastné zdroje 144 795 111 073 144 765 627 471 -29 483 602 Odvody a iné clá v sektore cukru 0 -824 270 -824 270 Clá 21 471 164 786 21 365 365 626 -105 799 160 Vlastné zdroje pochádzajúce z DPH 17 738 667 150 17 774 862 637 36 195 487 Vlastné zdroje založené na HND 105 585 279 137 105 700 206 516 114 927 379 Korekcia rozpočtovej nerovnováhy v prospech Spojeného kráľovstva 0 -80 874 689 -80 874 689 Hrubé zníženie ročných príspevkov niektorých členských štátov založených na HND 0 6 891 651 6 891 651 — Hlava 3 – Prebytky, zostatky a úpravy 1 802 988 329 1 804 821 556 1 833 227 — Hlava 4 – Osoby pracujúce v inštitúciách 1 606 517 342 1 575 505 411 -31 011 931 — Hlava 5 – Príjmy z administratívnej činnosti inštitúcií 25 050 050 22 616 366 -2 433 684 — Hlava 6 – Príspevky a náhrady v rámci dohôd a programov Únie 130 000 000 102 279 350 -27 720 650 — Hlava 7 – Úroky z omeškania a pokuty 115 000 000 2 625 458 174 2 510 458 174 — Hlava 8 – Operácie prijímania a poskytovania úverov 2 823 744 3 111 199 287 455 — Hlava 9 – Rôzne 15 001 000 7 843 527 -7 157 473

4.Rozdiely v hlave 1 (Vlastné zdroje) predstavujú 0,02 % prognózy. Ide najmä o nižšie príjmy z tradičných vlastných zdrojov, a to o -107 mil. EUR (t. j. vybralo sa 99,5 % prognózovanej sumy), a vyššie príjmy vyplývajúce z výmenného kurzu, a to o 77 mil. EUR (keďže vlastné zdroje sa uhrádzajú v národnej mene, ale v do rozpočtu a v účtovníctve sú zahrnuté v eurách). V rámci hlavy 3 (Prebytky, zostatky a úpravy), ktorá sa týka úprav vlastných zdrojov, predstavuje rozdiel len 1,8 mil. EUR.